Loe läbi eestikeelne uudisteartikkel ja väljenda selle sisu lühikese pealkirjana. Vasta vaid pealkirjaga.
## Tekst:

Venemaa kultuuriministeerium keelas 1920-ndate aastate algul Nõukogude Venemaal puhkenud näljahäda kajastava režissöör Tatjana Sorokina filmi "Golod" (eesti keeles "Nälg") näitamise.
Ministeerium põhjendas filmilinastuse loa tagasivõtmist kodanike rohkete kaebustega, kelle väitel on teos kohatu ning sisaldab provokatiivset ja šokeerivat teavet.

"See kõik võib vaatajate hinnangul kutsuda ühiskonnas esile teravalt negatiivse reaktsiooni, millega seoses võeti vastu otsus esitlusloa tagasivõtmiseks," teatas Venemaa kultuuriministeerium.

Linastuse keelamisest teatas sotsiaalmeedias filmi stsenarist Aleksandr Arhangelski. Tema sõnul ei ole 1921-1923. aasta sündmusi kajastavas filmis autoriteksti, vaid selles esitatakse ainult tsitaate ja dokumente. Filmi aluseks saanud dokumendid on aga arhiivides kõigile avatud.

Nõukogude Venemaal pärast Esimest maailmasõda ja kodusõda puhkenud näljahädas suri hinnanguliselt viis miljonit inimest ning selle käigus esines kannibalismi juhtumeid.
## Pealkiri:

user
Venemaa keelas 1920-ndate näljahädast rääkiva filmi näitamise
assistant